Es sind bis zum hütige Tag numme drei amtierendi Bundesröt nümme wiidergwählt worde, nämli de Bundesrat Ochsenbein, de Christoph Blocher und Bundesrötin Ruth Metzler. I de Gschicht vo de Bundesratswahle häts schoo mängisch einigi Überraschige gä, Kandidate, wo Favorite gsi sind, händ z'wenig Stimme überchoo, defür anderi, wo d Partii nöd vorgschlage hät, si gwählt worde. I de jüngere Gschicht vo de Bundesröt händ d Abwahl vo de Ruth Metzler (CVP), druf d Wahl vom Christoph Blocher(SVP) und sini Abwahl, d Wahl vo de Eveline Widmer-Schlumpf, ftüehner (SVP), hüt (BDP), de Rücktitt vom Samuel Schmid (BDP) und sini Nachfolg, d Uswahl zwüsche em Christoph Blocher und em Ueli Maurer, wo de Maurer numme mit einere Stimm Vorschprung gägeüber em Hansjörg Walter Bundesrat worde isch, z'rede gäh.